**ПРИЛОЖЕНИЕ № 3**

**МЕТОДИКА ЗА ОПРЕДЕЛЯНЕ НА КОМПЛЕКСНАТА ОЦЕНКА НА ОФЕРТИТЕ**

Критерии, показатели, относителната им тежест и методика за определяне на комплексната оценка на офертите в открита процедура по ЗОП за възлагане на обществена поръчка с предмет: **„Изграждане на единен официален национален уебсайт /информационен портал/, регистър на командированите лица и механизъм за оценяване на рисковия потенциал на командироващите предприятия от други държави в България по проект BG05М9ОР001-3.009 „Контрол на командированите лица“.**

**I. Същност**

1. Оценяването и класирането на офертите на участниците се извършва по критерия „ИКОНОМИЧЕСКИ НАЙ-ИЗГОДНАТА ОФЕРТА ” съгласно чл. 70, ал. 2, т. 3 от ЗОП. Оценяването и класирането на постъпилите оферти ще се извърши в съответствие с изискванията на ЗОП.

2. Настоящата методика за определяне на комплексната оценка на офертите представлява съвкупност от правила, посредством, които ще се оцени съответствието между изискванията на възложителя и предоставените оферти, с оглед определяне на предложението, което ще удовлетвори потребностите на възложителя по оптимален, ефективен и ефикасен начин.

3. На комплексна оценка за оценяване на икономически най-изгодната оферта съгласно чл. 70, ал. 2, т. 3 от ЗОП, подлежат офертите на участници в процедурата, които не са отстранени от участие в процедурата, и които отговарят на предварително обявените условия за допустимост.

4. Участниците, чиито технически и ценови предложения не отговарят на изискванията на Възложителя, ще бъдат отстранени от по-нататъшно участие поради несъответствие с условията, поставени от възложителя.

5. Класирането на офертите се извършва по низходящ ред на получената обща оценка, изчислена на база показателите за оценка, като на първо място се класира офертата с най-висока обща оценка. Оценките по отделните показатели/подпоказатели се представя в числово изражение с точност до втория знак след десетичната запетая.

6. Показателите и относителна тежест в комплексната оценка са описани в настоящата документация.

7. Цените се предлагат в български лева, без включен ДДС, до втория знак след десетичната запетая.

8. В случай че комплексните оценки на две или повече оферти са равни се прилагат разпоредбите на чл. 58 от ППЗОП.

Оценяването на офертите, които отговарят на предварително обявените от възложителя условия и са допуснати до разглеждане и оценяване, ще бъде извършено съгласно критерия „икономически най-изгодна оферта въз основа на оптимално съотношение качество/цена”, чрез следните показатели:

|  |  |  |  |
| --- | --- | --- | --- |
| № | Показател | Максимален брой точки | Относителна тежест |
| 1 | Качество (К) | 100 | 50% |
| 2 | Цена (Ц) | 100 | 50% |

**Общата оценка** се изчислява по формулата: **KOn = Kn x 50% + Цп х 50%**

където:

* **KOn** - общата оценка на n-тия участник;
* **Kn** - оценката на показателя за качество на **n**-тия участник;
* **Цп** - показател за цена, предложена от **n**-тия участник.

Максималната стойност на КО е 100 точки.

**II. Оценка на показателя за качество – (К).** Оценява се качеството на представената концепция за изпълнение на поръчката на участника в техническото му предложение**.** За този показател се присъждат максимум **100** точки (относителна тежест 50%). Показателят **(К)** се определя по формулата:

**К = К1 + К2 + К3 + К4 + К5,** където:

**К1 – подпоказател „Описание на подхода и методологията за управление и изпълнение на проекта". Максимален брой точки 30.**

**К2 – подпоказател - „Описание на подхода за управление на риска при изпълнение на поръчката” - Максимален брой точки 9.**

**К3 – подпоказател „Предложение за реализация на основните и допълнителни модули на информационния портал (дейност 1)“. Максимален брой точки 21.**

**К4 – подпоказател „Предложение за реализация на регистър на командированите (дейност 2)“. Максимален брой точки 16.**

**К5 – подпоказател „Концепция за изготвяне на механизъм за оценяване на рисковия потенциал на командироващите (дейност 3)“. Максимален брой точки 24.**

**От своя страна, K1, К2, К3, К4 и К5 се формират както следва:**

| ***Раздели, формиращи показателя за качество (K), (К1 – К5)*** | **Скала на оценката** | **Оценка на участника** | **Коефициент** | **Точки на Участника** |
| --- | --- | --- | --- | --- |
| **К1 – подпоказател „Описание на подхода и методологията за управление и изпълнение на проекта“. Максимален брой точки 30.** | **1 - 3** |  | **10** |  |
| Участникът е предложил подробно и задълбочено описание на методологията, като по задоволителен начин са обосновани смисълът, съдържанието, логиката, необходимостта и последователността от прилагането на отделните концепции, методи и инструменти, като е отчел и подробно описал всички фактори, които са важни и следва да бъдат съблюдавани, отразени и приложени при изпълнението на дейностите, включени в обхвата на процедурата. Развити и подробно са описани и дейностите по управление на реализацията на всички дейности за изпълнение на проекта, тяхната последователност на изпълнението и същите ще допринесат за качествено и срочно изпълнение на поръчката и постигане на заложените в проекта цели и резултати. Направена е обосновка за избора на методологията в съответствие с обхвата на обществената поръчка - приложимост в конкретния контекст; компетенции/техники/практики за успешно управление на ИТ проекти. Предложената концепция за изпълнение на поръчката показва разбиране на спецификите на предмета на обществената поръчка, включително са добавени нови идеи и функционални особености, в контекста на проектните цели. Участникът е предложил механизми за управление и контрол на качеството и е изразил виждане как ще ги приложи в контекста на предложения от него технологичен подход за софтуерна разработка с цел качествено и навременно изпълнение на поръчката. | 3 |  | 10 | 30 |
| Участникът е предложил схематично и незадълбочено описание на методологията, без задоволително да са обосновани смисълът, съдържанието, логиката, необходимостта и последователността от прилагането на отделните концепции, методи и инструменти. Направена е обосновка за избора на методологията в съответствие с обхвата на обществената поръчка - приложимост в конкретния контекст; компетенции/техники/практики за успешно управление на ИТ проекти. Предложената концепция за изпълнение на поръчката показва разбиране на спецификите от предмета на обществената поръчка. Участникът е предложил механизми за управление и контрол на качеството. | 2 |  | 10 | 20 |
| Участникът е предложил схематично и незадълбочено описание на методологията, без задоволително да са обосновани смисълът, съдържанието, логиката, необходимостта и последователността от прилагането на отделните концепции, методи и инструменти. Не е демонстрирал разбиране как ще се постигнат търсените резултати, което не гарантира в пълна степен постигане на заложените в проекта цели. | 1 |  | 10 | 10 |
| **К2 – подпоказател – „Описание на подхода за управление на риска при изпълнение на поръчката“. Максимален брой точки 9.** | **1 - 3** |  | **3** |  |
| За идентифицираните от Възложителя възможни рискове в предложението си, участникът е анализирал рисковете, по отношение на вероятността от тяхното настъпване, въздействието им върху изпълнението на дейностите и сферата им на влияние, като е предложил мерки за недопускане на възникването им и мерки за предотвратяване на тяхното негативно влияние върху изпълнението (при евентуално настъпване). Участникът е посочил областите на проявяването им, ефекта върху изпълнението на поръчката, както и възможните последици от тях. Предложените мерки са приложими и изпълними (участникът се е аргументирал как предложените мерки ще доведат до справяне с посочените рискове) за премахване/минимизиране на всеки един от посочените от възложителя рискове. Предвидени са мерки и срещу други, възможни според участника рискове, които участникът е обосновал и оценил. | 3 |  | 3 | 9 |
| За идентифицираните от Възложителя възможни рискове в предложението си, участникът е анализирал рисковете, по отношение на вероятността от тяхното настъпване, въздействието им върху изпълнението на дейностите и сферата им на влияние, като е предложил мерки за предотвратяване на тяхното негативно влияние върху изпълнението (при евентуално настъпване). По отношение на предложените мерки за предотвратяване на всеки един от рисковете е представена обосновка как предложените мерки ще доведат до овладяване на всеки от посочените рискове. Участникът е посочил областите на проявяването им при изпълнението на поръчката. Предложените мерките са приложими и изпълними за премахване/минимизиране на всеки един от посочените от възложителя рискове. Предвидени са мерки и срещу други, възможни според участника рискове. | 2 |  | 3 | 6 |
| За идентифицираните от Възложителя възможни рискове в предложението си, участникът е анализирал рисковете, по отношение на вероятността от тяхното настъпване, въздействието им върху изпълнението на дейностите и сферата им на влияние. Предложени са мерки за предотвратяване на всеки един от рисковете с обосновка как предложените мерки ще доведат до предотвратяване на всеки от посочените рискове. Участникът е посочил областите на проявяването им при изпълнението на поръчката. Предложените мерките са приложими и изпълними за всеки един от посочените от възложителя рискове. | 1 |  | 3 | 3 |
| **К3 – подпоказател „Предложение за реализация на основните и допълнителни модули на информационния портал (дейност 1)“. Максимален брой точки 21.** | **1 - 3** |  | **7** |  |
| Участникът е предложил техническо описание на конкретни функционалности, технологии и средства за реализация на посочените от възложителя основни и допълнителни модули на информационния портал и е предоставил модел на реализация, включващ графичен модел за визуализация на екраните; описание на последователността от стъпки, които водят до визуализация на всеки от екраните, както и конкретните данни, които следва да се въведат, за да се получи визуализирания резултат. Описани са стъпките с ясна последователност за реализация на допълнителните функции посочени от възложителя. | 3 |  | 7 | 21 |
| Участникът е предложил техническо описание на конкретни функционалности, технологии и средства за реализация на посочените от възложителя основни и допълнителни модули на информационния портал и е предоставил модел на реализация, включващ графичен модел за визуализация на екраните. Описани са стъпките за реализация на допълнителните функции посочени от възложителя. | 2 |  | 7 | 14 |
| Участникът е предложил техническо описание на конкретни функционалности, технологии и средства за реализация на посочените от възложителя основни и допълнителни модули на информационния портал. | 1 |  | 7 | 7 |
| **К4 – подпоказател „Предложение за реализация на регистър на командированите (дейност 2)“. Максимален брой точки 16.** | **1 - 2** |  | **8** |  |
| В предложението си участникът е представил подробно, ясно и изчерпателно, по отношение на отделните изисквания, начина на реализация. Използвани са иновативни техники и/или решения за реализиране на очакваните резултати. | 2 |  | 8 | 16 |
| В предложението си участникът е представил ясен подход за постигане на очакваните резултати. | 1 |  | 8 | 8 |
| **К5 – подпоказател „Концепция за изготвяне на механизъм за оценяване на рисковия потенциал на командироващите (дейност 3)“. Максимален брой точки 24.** | **1 - 3** |  | **8** |  |
| В предложението си участникът е представил подробна и ясна концепция за реализация на очакваните резултати при изпълнение на дейността, в която въз основа анализ на целта от изпълнението на поръчката са описани етапите и дейностите, методите и средствата за тяхното реализиране. Дейностите и етапите са логически обвързани и последователни. Описани са принципите и ресурсът за постигане на очакваните резултати. | 3 |  | 8 | 24 |
| В предложението си участникът е представил подробна и ясна концепция за реализация на очакваните резултати при изпълнение на дейността, в която въз основа анализ на предмета на поръчката са описани етапите, дейностите и средствата за тяхното реализиране. | 2 |  | 8 | 16 |
| В предложението си участникът е описал етапите, дейностите и средствата за реализиране на очакваните резултати при изпълнение на дейността. | 1 |  | 8 | 8 |

**IV. Показателят Цена (Ц)** се изчислява по формулата:

**Цп** = **C min/C n X 100**, където:

**Ц п** е показателят за цена на n-тия участник;

**C min** е най-ниската предложена цена от участник в процедурата, без начислено ДДС;

**C n** е предложената цена от n-тия участник в процедурата, без начислено ДДС;

За този показател **(Ц)** се присъждат максимум **100** точки (относителна тежест 50%) на участник предложил най-ниска цена.

**Забележка:** За настоящата Методика, използваните в нея думи следва да се разбират съгласно значението им в „Речник на българския език - БАН". Ако получените оценки (комплексна, техническа, финансова или точкова оценка) не са цели числа, а десетични дроби, те следва да се закръглят до втория знак след десетичната запетая.